प्रतीकात्मक तस्वीर

केरल में वस्त्र, आभूषण और अन्य व्यावसायिक रीटेल स्टोरों या दुकानों में काम करने वाली महिलाओं का आरोप था कि मालिक उन्हें अन्य सहकर्मियों से बात करने या काफ़ी देर तक खड़े रहने के बाद दीवार का सहारा लेने तक से रोक देते हैं. 

उनका कहना है कि अगर वे ऐसा न करें तो अक्सर उनका वेतन काट दिया जाता है. 

ये नियम इतने ज़्यादा चलन में हैं कि व्यावसायिक रीटेल स्टोरों में काम कर रही महिलाओं को 'बैठने के अधिकार' के लिए संघर्ष करना पड़ा और उनकी जीत भी हुई. 

चार जुलाई को केरल सरकार ने कहा कि वह संबंधित श्रम क़ानूनों में बदलाव लाएगी ताकि कामगारों को बैठने का अधिकार मिले. 

औद्योगिक रूप से सबसे विकसित राज्यों में से एक गुजरात में भी महिला श्रमिकों के लिए हालात कुछ बेहतर नज़र नहीं आते. 

प्रतीकात्मक तस्वीर

शौचालयों के दरवाज़ों पर ताला

दक्षिण गुजरात वस्त्र कामगार संघ के महासचिव राममुक्त मौर्य ने बीबीसी को बताया, "वस्त्र उद्योगों में शौचालय तो हैं मगर उन पर ताला लगा रहता है. हर चार-पांच घंटों में सुपरवाइज़र टॉयलट के दरवाज़े का ताला कुछ मिनटों के लिए खोलता है और दोबारा बंद कर देता है." राममुक्त ख़ुद भी सूरत के वस्त्र उद्योग में कामगार हैं. 

गुजरात छोटे और बड़े पैमाने के उद्योगों का केंद्र है. बीबीसी ने यह पता लगाने की कोशिश की कि इन उद्योगों में काम करने वाली महिलाओं को किन हालात का सामना करना पड़ता है. 

राममुक्त मौर्य दावा करते हैं कि कढ़ाई के ज़्यादातर उद्योगों में मज़दूरों के लिए टॉयलेट ही नहीं हैं. महिला मज़दूरों को झाड़ियों, खंडहरों या फिर खुले में शौच के लिए जाना पड़ता है. 

सूरत में वस्त्र उद्योग में काम कर रही एक महिला ने बीबीसी को गोपनीयता की शर्त पर बताया, "काम वाली जगह पर शौचालय तो हैं मगर उन पर ताला लगा रहता है. उन्हें दिन में दो बार खोला जाता है. वो हमें पेशाब जाने से रोकते हैं. यही कारण है कि हम पानी नहीं पीतीं और पेशाब आए तो भी उसे रोकना पड़ता है."

यह महिला श्रमिक बताती हैं, "माहवारी आने पर कुछ महिलाएं तो काम पर ही नहीं आतीं. मगर जब हम छुट्टी लेते हैं तो वे हमारा वेतन काटते हैं और कई बार तो नौकरी से भी निकाल देते हैं."

प्रतीकात्मक तस्वीर

"हमारा बॉस सोचता है कि हम बहाना बनाते हैं और बाथरूम में समय बर्बाद करते हैं. वह कहता है कि अगर हम इस तरह से समय बर्बाद करेंगे तो काम कब पूरा होगा."

बैठने... \n\nउपरोक्त लेख के लिए मुझे एक अच्छा शीर्षक दें।
गुजरात: 'पेशाब जाने से रोकते हैं इसलिए पानी नहीं पीती'